### Beslutningstema

Valg af revisor for perioden 1. januar 2026 til 31. december 2029.

### Sagsfremstilling

Kommunens nuværende revisionsaftale med BDO Statsautoriseret Revisionsaktieselskab udløber pr. 31. december 2025.

Efter reglerne for udbud er Tønder Kommune forpligtet til at udbyde tjenesteydelseskontrakter, hvis de ligger over EU-tærskelværdien på 1,645 mio. kr.

Idet den samlede værdi for Tønder Kommune for de kommende 4 år udgør mere end EU-tærskelværdien har revisionsydelsen været i offentligt EU-udbud.

I forbindelse med det offentlige EU-udbud på revisionsydelser modtog Tønder Kommune 2 konditionsmæssige udbud:

* BDO Statsautoriseret Revisionsaktieselskab
* PriceWaterhouseCoopers Statsautoriseret Revisionspartnerselskab

Tilbudsevalueringen af de indkomne tilbud er blevet vurderet ud fra følgende kriterier

* Organisation og bemanding 40%
* Fast årlig pris 35 %
* Løsningsbesvarelser, fordelt som følger 25%
  + Samarbejde og service 80 %
  + Revisionsplanlægning 20 %

Evalueringen af tilbuddene gav følgende resultat, hvor det i henhold til udbudsreglerne indstilles, at kontrakten tildeles leverandøren med den højeste samlede pointscore:

|  |  |  |  |  |
| --- | --- | --- | --- | --- |
| **Samlet point pris og kvalitet - jf. udbudsbetingelsernes pkt. 9.2:** | | | | |
| **Revisions firma:** | **Point pris:** | **Samlet kvalitets-point:** | **Prispoint + kval-point:** | **Leverandørvalg:** |
| **BDO** | 3,15 | 5,80 | 8,95 | **x** |
| **PricewaterhouseCoopers** | 3,02 | 5,20 | 8,22 |  |

Det vindende tilbud på baggrund af det bedste forhold mellem pris og kvalitet er således:

* BDO Statsautoriseret Revisionsselskab

Kontrakten er gældende fra den 1. januar 2026 til den 31. december 2029, og er uopsigelig for begge parter i gennem de første 4 år med mulighed for forlængelse 3 x 12  måneder på uændrede vilkår.

Kontraktens indgåelse er betinget af politisk godkendelse i Tønder Kommune såvel som i Ankestyrelsen

### Indstilling Fagchefen for Økonomi og Løn indstiller,

at der indgås revisionsaftale for perioden 1. januar 2026 til 31. december 2029 med mulighed for 3 x 12 måneders forlængelse på uændrede vilkår,

at Ankestyrelsens godkendelse af revision indhentes, og

at indstillingen videresendes til Kommunalbestyrelsen.

**Beslutning i Økonomiudvalget den 21. august 2025, pkt. 4:**

Indstillingen anbefales.

### Beslutning

Indstillingen godkendt.

Ronni Lauridsen (V) deltog ikke i mødet.